25.02.25

**Forslag til årsmøte i:** **SK Herd - 2025**

**Fra: Hovedstyret i SK Herd**

**Tittel på forslag: Endring på antall medlemmer i styret.**

**Forslag:**

1. **Endringsforslag til §10 Årsmøte, punkt 17 i Lov for SK Herd.**

Slik står den i dag:

17. Velge:

*a*. Styre med leder, nestleder, 4 styremedlemmer og 1 varamedlem***.***

Kontrollutvalg med leder, 1 medlem og 1 varamedlem

Representanter til ting og møter i de organisasjonsledd idrettslaget har

representasjonsrett eller gi styret fullmakt til å oppnevne

representantene

Valgkomite med leder, og 2 medlemmer og 1 varamedlem

Eventuelt øvrige valg i henhold til idrettslagets organisasjonsplan

**Forslag om at §10 Årsmøte, punkt 17 i Lov for SK Herd endres til**:

17. Velge

a. Styre med leder, nestleder, 4 til 6 styremedlemmer og 1-2 varamedlemmer.

b. Kontrollutvalg med leder, 1 medlem og 1 varamedlem

c. Representanter til ting og møter i de organisasjonsledd idrettslaget har

representasjonsrett eller gi styret fullmakt til å oppnevne

representantene

d. Valgkomite med leder, og 2 medlemmer og 1 varamedlem

e***.*** Eventuelt øvrige valg i henhold til idrettslagets organisasjonsplan

**Begrunnelse:**

Klubben har kun 2 heltidsansatte og arbeidsoppgaver i klubben blir ikke mindre. Dette gjør at det også medfører mye arbeid for styret og det kan være hensiktsmessig å få flere inn i styrearbeidet i klubben. Dette vil kunne gi større muligheter for å følge opp kvalitetsklubbarbeidet, sponsorarbeid osv..

En kan selvfølgelig argumenter med at en kan heller få flere frivillig inn i ulike oppfølgningsoppgaver i henhold til «§11 Idrettslagets Styre. Styret kan oppnevne komiteer/utvalg til ivaretakelse av løpende eller enkeltstående oppgaver, og

utarbeide mandat/instruks for disse.»

Det oppleves som vanskelig å få tak i nok frivillige og en som har blitt valgt inn i styret vil nok i større grad kjenne på ansvaret for å følge opp alt arbeidet som skjer i klubben.

Med vennlig hilsen *Styret i sportsklubben Herd.*

*Styrets innstilling til endringsforslag:*

* Styret anbefaler at årsmøtet stemmer for endring.

12.03.25

Eirik Holmelid

på vegne av styret